Menlyn-sentrum weer veilig ná bomdreigement | Maroela Media
Werknemers en klante buite die sentrum Foto deur die gebruiker @garsfontein op Twitter gelaai
Menlyn-winkelsentrum in Pretoria moes Maandag ontruim word nadat 'n bomdreigement ontvang is.
"Ons het 'n telefoonoproep ontvang dat daar 'n bom in die Absa-bank is," het 'n woordvoerder van die winkelsentrum, wat anoniem wou bly, aan Maroela Media bevestig. "Die hele sentrum is ontruim en die polisie en die honde-eenheid het die bank en gebou deursoek."
Johan Pieterse van die Pretoriase nooddienste het aan Maroela Media gesê hulle was op 'n gereedheidsgrondslag geplaas indien daar wel iets sou gebeur, maar hy kan bevestig dat die gebou veilig verklaar is.